НАЦРТ

На основу члана 38. Закона о удружењима ("Сл. гласник РС", бр. 51/2009 и 99/2011 - др. закони), члана 3. Закона о задужбинама и фондацијама ("Сл. гласник РС", бр. 88/2010 и 99/2011 - др. закон),члана 46. Закона о локалној самоуправи („Службени гласник РС“, број 129/2007, 83/2014 - др. закон, 101/2016 – др. закон и 47/2018) и на основу члана 60. Статута општине Ивањица, (Сл. гласник бр. 1/19) и члана 7. Правилника о утврђивању јавног интереса, Општинско веће на седници одржаној, \_\_\_\_\_\_\_\_\_\_\_\_\_ 2024. године, доноси

**ОДЛУКУ**

**О ПРИОРИТЕТНИМ ОБЛАСТИМА ОД ЈАВНОГ ИНТЕРЕСА ОПШТИНЕ ИВАЊИЦА**

**ЗА 2024. и 2025. ГОДИНУ У КОЈИМА ЋЕ СЕ ПОДСТИЦАТИ ПРОЈЕКТИ ОД ЈАВНОГ ИНЕРЕСА КОЈЕ РЕАЛИЗУЈУ УДРУЖЕЊА**

**Члан 1.**

На основу резултата спроведених консултација и анализе друштвених и економских потреба на територији општине Ивањица, области и приоритетне области од јавног интереса у којима ће се подстицати пројекти и програми од јавног интереса у 2024. и 2025. години а које реализују удружења, су:

1. **Култура:**
* Унапређење фолклора на територији општине Ивањица;
* Подстицање аматерског културног и уметничког стваралаштва на територији општине Ивањица

- Унапређење свих области културног стваралаштва

*Циљеви: 1. Усклађеност културног развоја 2.Унапређење свих области културног стваралаштва;*

*Показатељи: 1.Повећан броја различитих, квалитетних и атрактивних културних програма намењених деци, младима, особама из осетљивих група, старијима... 2.Створени услови за стабилно и поуздано функционисање културног наслеђа а посебно у области фолклора*

1. **Друштвена брига о деци и младима**

**-** *Образовање, неформално образовање и стручно усавршавање*

- *Заштита здравља*

*Циљеви: 1.* *Стварање услова за запошљавање и повећање запошљивости младих на територији општине Ивањица.2. Подизање свести код младих о превентивним прегледима примарне здравствене заштите и о активностима везаним за борбу против наркоманије у школама.*

 *Показатељи: 1) Смањен број незапослених лица на тржишту рада из категорије теже запошљивих – млади 2)Повећан број припадника локалне заједнице који пружају различите врсте подршке програмима и пројектима посвећених деци и младима*

1. **Друштвена брига о остељивим групама**

**-** *Подршка социјално угроженим грађанима*

- *Хуманитарне активности*

- *Унапређење квалитета живота особа са инвалидитетом*

- *Превенција свих облика насиља и дискриминације*

*Циљеви: 1. Подстицање позитивног деловања шире друштвене заједнице према осетљивим друштвеним групама и према појединцима из тих група, нарочито имајући у виду децу и младе, жене, особе са инвалидитетом, особе са посебним потребама, болесне и старије особе; 2. Развој и подстицање друштвене свести о значају смањења општег нивоа дискриминације;*

*Показатељи: 1)Обезбеђена инстутиционалана подршка програмима удружења која спроводе активности засноване на принципима друштвене бриге о осетљивим групама 2)Повећан број припадника локалне заједнице који учествују у хуманитарним активностима, активностима које доприносе значају женских права и превенцију свих видова дискриминације;*

1. **Заштита животне средине и очување природе**
* Развој свести о значају очувања животне средине уз синхронизовано деловање већег броја организација цивилног друштва

*Циљеви: 1..Подизање свести јавности о значају заштите животне средине и очувања природе;*

*2.* *Подстицање развоја свести о утицају животне средине на здравље људи у основним и средњим школама*

*Показатељи: 1.Повећан број међусобних партнерстава између организација цивилног друштва, као и између организација цивилног друштва и јавних предузећа у пројектима из области заштите животне средине 2. Одржано најмање пет еколошких акција, уз активно и бројно учешће чланова локалне заједнице, у којима се указује на постојање локалних проблема у вези управљања отпадом; 3.Организоване најмање две јавно информативне кампање за решавање одређених еколошких проблема*

1. **Туризам**
* Промоција различитих облика туризма у руралним подручјима (сеоски, бањски, рурални, активни....)

*Циљеви: 1.Јачање свести о значају развоја туризма у руралним областима 2.Унапређење квалитета живота у руралним подручјима*

*Показатељи: 1. Одржано најмање пет манифестација које подстичу и промовишу неки од облика туризма у руралним подручјима на територији општине Ивањица (ловни туризам, риболовни туризам, екотуризам, сеоски туризам, етно туризам, гастрономски туризам, агротуризам, бањски туризам...) 2.Повећан број припадника локалне заједнице са руралног подручја који се баве производњом и продајом ручних радова, занатских производа и пољопривредних производа 3) Повећан број категорисаних угоститељских објеката који се баве сеоским туризмом*

**6. Пољопривреда**

- Развој воћарства

* Развој пчеларства
* Развој сточарске производње
* Брендирање пољоприривредних производа – заштита географског порекла ивањичког кромпира

*Циљеви: 1.Унапређење пчеларске производње и производње меда у општини Ивањица 2. Унапређење производње јагодастог воћа ( малина, купина, бровница, јагода)*

*Показатељи: 1. Унапређено стање професионалне опреме у власништву пчеларских удружења коју користе локални пчелари, ради стицања знања и вештина које ће им користити у самосталном раду 2.* *Одржана најмање један сајам пчеларстав и два семинара са темама из облати подизања пчеларске производње и производње меда, а у складу са принципима добре пчеларске праксе и важећим законским и подзаконским актима. 3. Едуковани пољопривредни произвођачи ( воћари) у циљу унапређења производње.4. Унапређени капацитети пољопривредних удружења. 5. мотивисани пољопривредни произвођачи да повећају сточни фонд. 6. Спроведене активности у циљу заштите географског порекла ивањичког кромпира.*

1. **Унапређење капацитета удружења грађана**

- Подршка активностима удружења грађана којима се јачају капацитети удружења

*Циљ: 1. Унапређење капацитета удружења грађана*

*Показатељи: 1. Успешно реализована најмање три пројекта којима се јачају капацитети удружења и повећава њихова видљивост.*

1. **Унапређење положаја националних мањина**

 - Социјална инклузија, заштита и промовисање људских права Рома

Циљ 1) *Подстицај укључивања Рома у друштвени живот заједнице*

1. **Противпожарна заштита**

**-** Организовање радионица за децу и младе о противпожарној заштити

- Ширење и развијање сваке врсте културе противпожарне заштите

- Едукација и обука о противпожарној заштити у домаћинству

1. **Друштвена брига о старијим особама**

***-*** *Друштвена брига о пензионерима*

 *- Подршка старим лицима у сеоским срединама*

*Циљ: 1. Унапређење положаја пензионера*

*Показатељи: 1. Успешно реализоване активности које доприносе укључиваље пензионер у друштвене токове. 2. Побољшан поожај пензионера кроз задовољење њихових потреба.*

*Циљ: 2. Побољшан положај старих лица у сеоским срединама*

*Показатељи: 1. Организоване активности које ће допринети смањењу сиромаштва старих лица и пружена помоћ и подршка за смањење последица пандемије корона вирусом.*

*11.* **Безбедност грађана и имовине**

*Јачање улога институција у области безбедности грађана и имовине*

*Циљ: Подизање нивоа капацитета локалних институција за брзо реаговање у кризним ситуацијама*

*Показатељ: 1. Набављена опрема која је поуздана и ефикасна у заштити безбедности грађана и имовине 2. Одржане радионице, тренинзи, практични примери о реакцијама у кризним ситуацијама.*

**Члан 2.**

Ова одлука примењује се приликом финансирања и суфинансирања програма, пројеката и активности од јавног интереса, средствима из буџета општине Ивањица, која спроводе удружења и који следе јавне потребе општине Ивањица, у складу са општим актима општине Ивањица, у наредном периоду од две године.

**Члан 3.**

Сходно утврђеним областима и приоритетним областима од јавног интереса, председник Општине Ивањица расписаће Јавни конкурс за доделу средстава из буџета општине Ивањица за подстицање пројеката или недостајућег дела средстава за финансирање пројеката од јавног интереса које реализују удружења за 2024. и 2025. годину.

Скупштина општине Ивањица ће за потребе пројеката/програма удружења који ће бити финансирани из буџета, удружењима ставити на располагање стратешке, програмске и планске акте Општине Ивањица из области које ће се подстицати, у року од 15 дана од дана утврђивања приоритетних области од јавног интереса.

**Члан 4.**

Ова одлука ступа на снагу даном доношења.

 **Члан 5.**

Ову Одлуку доставити Одељењу за буџет и финансије, Комисији за спровођење поступка доделе бесповратних средстава за финансирање пројеката удружења, Комисији за праћење пројеката удружења грађана, Комисији за утврђивање и преиспитивање јавног интереса и објавити на огласној табли Општинске управе Ивањица и интернет страници Општине Ивањица.

####  ОПШТИНСКО ВЕЋЕ ОПШТИНЕ ИВАЊИЦА

####  01 Број: 020-2/24

 **Дана: ­­­­­­­­­­­­­30.01.2024.**

 **ПРЕДСЕДНИК**

**ОПШТИНЕ ИВАЊИЦА**

Момчило Митровић